Cerere de decizie preliminară introdusă de Corte di Appello di Firenze (Italia) la 19 martie 2024 – L.T. s.s./Istituto nazionale della previdenza sociale (INPS)
(Cauza C-212/24, L.T.)
Limba de procedură: italiana
Instanța de trimitere
Corte di Appello di Firenze
Părțile din procedura principală
Apelantă: L.T. s.s.
Intimat: Istituto nazionale della previdenza sociale (INPS)
Întrebările preliminare
Clauza 4 punctul 1 din acordul-cadru trebuie interpretată în sensul că se opune [dispoziției] unei convenții colective naționale precum cea care figurează la articolul 40 din CCMN [contractul colectiv de muncă la nivel național] din 6 iulie 2006 pentru muncitorii agricoli și pepinieriști, astfel cum a fost interpretată de Corte di Cassazione (Curtea de Casație) în mod obligatoriu pentru instanța de trimitere, care, în ceea ce privește muncitorii agricoli pe durată determinată, recunoaște dreptul la plata orelor lucrate efectiv în cursul zilei, spre deosebire de articolul 30 din același CCMN, care, în privința muncitorilor agricoli pe durată nedeterminată, recunoaște dreptul la remunerație, pe care îl raportează la o zi de lucru de 6,30 ore?
În cazul unui răspuns afirmativ la întrebarea precedentă, clauza 4 punctul 1 din acordul-cadru trebuie interpretată în sensul că și stabilirea cuantumului contribuției obligatorii de asigurări sociale datorate în favoarea lucrătorilor agricoli pe durată determinată în cadrul unui sistem profesional de securitate socială face parte din condițiile de încadrare în muncă, astfel încât acesta trebuie stabilit pe baza aceluiași criteriu precum cel prevăzut pentru lucrătorii agricoli pe durată nedeterminată și, așadar, pe baza timpului de lucru zilnic prevăzut de convenția colectivă, iar nu a orelor lucrate efectiv?
____________